Document ID: 32004R1859

KOMISIJOS REGLAMENTAS (EB) Nr. 1859/2004
2004 m. spalio 27 d.
nustatantis, kokia dalimi galima patenkinti paraiškas gauti penimų jaunų galvijų patinų importo licencijas, pateiktas 2004 m. spalio mėnesį
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1254/1999 dėl bendro galvijienos rinkos organizavimo (1),
atsižvelgdama į 2004 m. birželio 29 d. Komisijos reglamentą (EB) Nr. 1202/2004 dėl penimų jaunų galvijų patinų importo tarifinės kvotos atidarymo ir administravimo (2004 m. liepos 1 d.-2005 m. birželio 30 d.) (2), ypač į jo 1 straipsnio 4 dalį,
kadangi:
(1)
Reglamento (EB) Nr. 1202/2004 1 straipsnio 3 dalies b punkte yra nustatyti penimų jaunų galvijų patinų kiekiai, kurie gali būti tam tikromis sąlygomis importuoti laikotarpiu nuo 2004 m. spalio 1 d. iki gruodžio 31 d. Kiekiai, dėl kurių buvo pateiktos paraiškos importo licencijai gauti, yra tokie, kad prašymai gali būti visiškai patenkinti.
(2)
Reikia nustatyti kiekius, dėl kurių nuo 2005 m. sausio 1 d. galima pateikti paraiškas importo licencijai gauti, atsižvelgiant į tai, kad visas kiekis yra 169 000 vienetų, kaip nustatyta Reglamento (EB) Nr. 1202/2004 1 straipsnio 4 dalyje,
PRIĖMĖ ŠĮ REGLAMENTĄ:
1 straipsnis
1. Kiekvienas prašymas gauti importo licenciją, pateiktas valstybėse narėse 2004 m. spalio mėn., remiantis Reglamento (EB) Nr. 1202/2004 3 straipsnio 3 dalies nuostatomis, patenkinamas visiškai.
2. Reglamento (EB) Nr. 1202/2004 1 straipnio 3 dalyje c punkte numatytam laikotarpiui galvijų kiekis yra 71 820 vienetų.
2 straipsnis
Šis reglamentas įsigalioja 2004 m. spalio 28 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. spalio 27 d.

Labels: 3
6